ginang, ang pakutiyang tawag ni tomas buhat pa po kailan kayo naging abogada ng inyong defendidong si maneng? kay haba po ng inyong natandaan sa kaniyang talumpati na nagpapakilalang siya lamang ninyong pinagukulan ng boo ninyong pagiisip. at buhat kailan po naman, ginoo, kayo nagkaroon ng kapangyarihan sa mga kaisipan ng inyong kapuwa? talagang ang salapi nga nama'malakas at makapangyarihan. ay ano ba ang ibig mong sabihin noon tomas? na si maneng ay mayaman. kung mayaman ay ano? ang tudyuhan ng dalawang dating magkasintahan ay umasim ng umasim hangang sa sina montenegro, mendoza, sandiko at iba pa ay dumating. huling huling sumungaw si maneng na parang hindi kasali sa talaan ng mga leader baga man siya'isang bantog na mananalumpati. si binay sa nasang lalong pasakitang loob si tomas ay umumpok sa kinalalagyang dako ni maneng at di naglaon at silang dalawa na lamang ang nagusap.